LISA 2

Riigieelarvelise toetuse kasutamise lepingu juurde

**RIIGIEELARVELISE TOETUSE KASUTAMISE**

**TEGEVUS- JA TULEMUSARUANNE**

|  |  |
| --- | --- |
| **Lepingu nr:**  | 7-42100-1 19.07.2021 Leping |
| **Aruande esitaja:**  | Vabaühenduste Liit |
| **Tegevuste läbiviimise aeg:** |  1. jaanuar kuni 31. detsember 2022 |
| **Aruande koostamise kuupäev:** | 15.01.2023 |

|  |
| --- |
| Kokkuvõtlik hinnang aruandeaastale. Järeldused ja plaanid järgmiseks aastaks, edaspidiseks.  |
| Vabaühenduste Liit viib koos partneritega ellu Kogukondliku Eesti programmi eesmärki. „Eestis on aktiivsed, avatud, haritud ja ettevõtlikud inimesed, kes kogukondade ja vabaühenduste kaudu seisavad demokraatlike väärtuste, sidusa ning vaba ja turvalise ühiskonna eest ning võtavad vastutust ja panustavad riigi kestlikusse. Riigis on mitmekesised läbipaistvad kodanikualgatuse toetamise võimalused ja toetatakse uusi lähenemisi ja lahendusi ning võimaldatakse kogukondadel otsuste tegemisel kaasa rääkida.“ Selleks, et meil oleks tegusad kogukonnad ja aktiivsed elanikud on vaja suutlikke ja toimivaid ühendusi ja seltsinguid, kellel on oskused osaleda, kaasata vabatahtlikke, esindada sihtrühmi ja panustada koosloomelisse poliitikakujundamisse. Vabaühenduste Liit töötab igapäevaselt, et huvikaitsega vabaühenduste tegutsemisruumi parandada, toetada ühenduste võimekust oma missiooni ellu viia ja et meil oleks aina rohkem häid aktiivseid kodanikke. Möödunud 2022 aasta oli taas erilisem ja pani proovile nii inimeste ja asutuste koostöö võime kui ka ühenduste ja vabatahtlike tegutsemissuute, empaatia võime. Veebruaris eskaleerunud Venemaa agressioon Ukrainas ja sellega kaasnev põgenike saabumine Eestisse nõudis koostööd ja kiiret tegutsemist riigiasutustelt, kohalikelt omavalitsustelt, ühendustelt ja vabatahtlikelt. Maakondlikud arenduskeskused on Vabaühenduste Liidule oluline partner, kellega koos alustasime 2021. aastal ka Siseministeeriumi strateegiliste partneritena. Sisulist koostööd tegid MAK võrgustik ja Vabaühenduste Liit järjepidevalt põgenike vastuvõtuga tegelemisel, ühenduste tegevuse toetamisel ja ka erinevate algatuste nagu Annetamistalgud elluviimisel. Samas on partnerid üksteise sõnumitele olulisteks edasikandjateks, paljudes teemades üksteisele heaks kaasamõtlejaks ja pädevaks sisendi andjaks. Vabaühenduste Liidu huvikaitse töös on MAK võrgustiku sisend alati oluline, seda näiteks vabakonna elujõulisuse uuringu puhul ja ka huvikaitse võrgustiku töös.  |

**TEGEVUSSUUND 1: TEADLIKUD JA AKTIIVSED ELANIKUD**

**Eesmärk 1: Eesti elanike kasvanud osalemine vabatahtlikus tegevuses ning vabatahtlikke kaasavad organisatsioonid on nõustatud ja toetatud**

|  |
| --- |
| **Ülevaade oodatavate tulemuste saavutamisest** |
| Osakaal elanikest, kes on viimase 12 kuu jooksul osalenud vabatahtlikus tegevuses kõigist elanikest (49% -> püsib) | Vabatahtliku tegevuse uuringu andmed aasta lõikes võrdluseks puuduvad, aga World Giving Indexi 2022. aasta raporti, mis võtab arvesse küsitlusele eelnenud kuud, kohaselt on vabatahtlikuna panustanud 20% elanikest. Globaalses edetabelis paikneme sellega 74. kohal. 2018. aasta raportis olid tulemusteks vastavalt 16% ja 92. koht. Põgenike saabumine tõi vabatahtlike tegevusse taas aktiivsust, kus paljud panustasid ja annetasid oma asju, et põgenike heaolu tõsta.  |
| Vabatahtlikke kaasavate organisatsioonide võrgustiku rahulolu strateegilise partneriga | 2022. aasta lõpus võrgustiku liikmete seas kvantitatiivset küsimustikku läbi ei viinud, aga eelkõige küsiti liikmete tagasisidet konkreetsete tegevuste ja arenduste osas, mille põhilised kasusaajad võrgustiku liikmed on. Peamiselt seotud vabatahtlikud.ee portaali arendamise ja võrgustiku liikmekohtumistega. Kokkuvõtlikult oldi tegevustega rahul, aga partneri enda perspektiivist oleks tahtnud saavutada suuremat aktiivsust ja kaasatust. Vähene aktiivsus oli küll seotud väliste tegurite ja prioriteetide muutusega, ent 2023 aastal on ootused suuremad. |
| **Saavutatud mõju üldine kirjeldus ja kirjeldus eduindikaatorite kaudu** |
| Osakaal 15–24 a elanikest 19% -> kasvab | Ukraina sõjapõgenike Eestisse saabumisega seoses on vabatahtlike hulk märgatavalt tõusnud eelkõige nooremate ja keskealiste seas. Tegemist on küll hinnanguga, kuna uuringut veel läbiviidud ei ole.Nooremate kaasamise osas on endiselt põhiline strateegia arendada ja aidata vabatahtlikega tegelevaid vabaühendusi ja arendada kogukonnapraktika programmi, mis paljude noorte jaoks on esimene suurem sissejuhatus vabatahtlikku tegevusse ja kodanikuühiskonda laiemalt. Vanemaealiste kaasamiseks otsime jätkuvalt neid organisatsioone, kes võiksid edukalt neid kaasata, aga millegi pärast seda väga aktiivselt ei tee.  |
| Osakaal 65-74 a elanikest 9% -> kasvab |
| Võrgustiku liikmete arv 40 -> kasvab  | Võrgustiku liikmete ametlik arv on hetkel 59, mis näitab aastaga üsna suurt kasvu. Kuigi potentsiaalselt liitub 2023. Aastal võrgustikuga veelgi, siis peamine arengukoht on liikmete sisuline kaasamine. Tegevusplaan liikmete paremaks organiseerimiseks ja kaasamiseks on eelmisest aastast olemas, aga rakendamiseni jõudis vähe.  |
| **Ülevaade läbiviidud olulisematest tegevustest, mis toetasid oodatavate tulemuste saavutamist** (toimumise aeg, kulg, osalejad, olulisemad tähelepanekud, jms): |
| Olulisemaks prioriteediks oli heade ühiste töövahendite olemasolu tagamine ja arendamine, eesotsas Vabatahtlike Värava portaaliga ja kõikvõimalike juhendmaterjalidega. Võrgustik kohtus aasta jooksul kolm korda, kevadel, suvel ja sügisel, ning enamike võrgustiku liikmetega suheldi ja kohtuti eraldi aasta jooksul. Läbi viidi ka vabatahtliku sõbra märgise arenguprogramm, kus osales kaks organisatsiooni ja edukalt läbis neist üks. |

**Eesmärk 2: Eesti elanike tõusnud teadlikkus kodanikuühiskonnast ja kodanikuühiskonnas osalemisest**

|  |
| --- |
| **Ülevaade oodatavate tulemuste saavutamisest** |
| Platvormi olemasolu vabatahtlike ja vabatahtlike kaasajate kokkuviimiseks  | Vabatahtlike ja kaasajate kokkuviimise platvorm on vabatahtlike värav: <https://vabatahtlikud.ee/> Platvorm on kättesaadav kolmes keeles. 2022. Aasta septembriks valmis lehe uuendus koos hulgaliselt uute funktsioonide ja võimalusega, nagu kasutajate loomine, vanade kuulutuste haldamine, vabatahtlike andmebaasi loomine jpm. |
| Tulumaksusoodustusega ühenduste nimekirja kuulujatele tehtud annetuste kogusumma (41 mln € -> kasvab) | 2021. aastal annetati tulumaksusoodustusega ühendustele 54.7 miljonit eurot. |
| **Saavutatud mõju üldine kirjeldus ja kirjeldus eduindikaatorite kaudu** |
| Korduvate annetajate osakaal eesti elanikest täpsustub -> kasvab | Püsiannetajate osakaal annetajate hulgas on langenud. Püsiannetajate kaasamine on aga olnud annetuste kogujate võrgustikus 2022. aastal oluline teema ja oleme sihitult tegelenud organisatsioonide võimekusega püsiannetajaid kaasata. Eesti Inimõiguste Keskus viis ka läbi omakäelise uuringu arenduse, et annetajaid püsiannetajateks motiveerida. Tehtud uuringu ja arendusi tutvustame võrgustikule 2023 jaanuaris.  |
| Annetamistalgute osalejate arv ja annetuste maht 111 algatust, 128 000 -> kasvab | 2021. aasta annetamistalgutel osales 130 algatust, koguti 141 383 eurot annetusi. |
| Annetusekogujate võrgustiku rahulolu strateegilise partneriga *täpsustub* -> püsib kõrge | 2022. aasta lõpus võrgustiku liikmete seas kvantitatiivset küsimustikku läbi ei viinud, aga eelkõige küsiti liikmete tagasisidet konkreetsete tegevuste ja arenduste osas, mille põhilised kasusaajad ja kasutajad võrgustiku liikmed on. Peamiselt seotud Annetamistalgute kaardi rakenduse, talgute registreerimise arenduse ja võrgustiku kohtumiste korraldusega. Liikmed tõid positiivse tagasisidena välja võimaluse läbi võrgustiku omada paremat ülevaadet annetamisvaldkonnast ning Annetamistalgute korraldamise. Kokkuvõtlikult oldi tegevustega rahul, aga partneri enda perspektiivist oleks tahtnud rohkem võrgustiku tegevustes strateegilist planeerimist ja süsteemsemat elluviimist, kus tekkis töötaja vahetusega vahepeal paus.  |
| Kasutatud kommunikatsioonikanalite ning nende liikmete ja lugejate arv (hea kodanik, vabatahtlike värav)  | Vabaühenduste Liidu peamisteks kommunikatsioonikanaliteks on:Hea Kodaniku Facebooki-leht (4198 jälgijat), Hea Kodaniku portaal (74 708 külastajat ja 162 258 vaatamist), Hea Kodaniku uudiskiri (2133 tellijat eestikeelsel, 478 venekeelsel, 150 inglisekeelsel), annetamistalgute koduleht (6320 külastajat ja 15 072 vaatamist), annetamistalgute Facebooki-leht (1566 jälgijat), Vabatahtlike värav (alates uuendatud lehe avalikustamisest augustis 8800 külastajat), vaba tahte Facebooki-leht (2749 jälgijat), erinevad Vabaühenduste Liidu liikmete ja võrgustike meililistid. |
| Lugejatele edastatud informatsioon kodanikuühiskonnast, mh õiguskeskkonna, rahastus- ja osalemisvõimaluste, heade näidete jm kohta eesti, vene ja inglise keeles keeles -> regulaarsus püsib | Jälgisime ja jagasime nii Eesti kodanikuühiskonnas toimuvat kui ühendusi puudutavat infot kõigis oma kanalites, kõige regulaarsemalt uudiste näol Hea Kodaniku portaalis ja nädalakirjas. 2022 aastal toimus eesti ja ka muu keelse kommunikatsiooni korraldamisel personali vahetus. See tõi kaasa venekeelse kanali aktiivsema arengu ja uuenduse ja inglise keelse kanali uue aktiviseerumise. 2023 aasta eesmärgiks on kanalite lugejate arvude kasv.  |
| Kodanikuühiskonna teemal loodud originaalsisu hulk aastas *n/a* -> 20 | Jätkuvalt võtame sõna või tellime lugusid teemadel, mille kajastamist peame lähtuvalt oma strateegilistest suundadest olulisena – erilist tähelepanu on saanud annetamiskultuur, strateegiline partnerlus, katuserahad, aktivistide kogemuste jagamine ning muud teemad. 2022. aastal avaldasime Hea Kodaniku portaalis ja jagasime teistes kanalites 29 originaalartiklit. |
| Pidev koostöö teiste vabatahtliku töö platvormide ja tööandjatega *n/a* -> toimib | Toimib regulaarne suhtlus ja koostöö mitmete sotsiaalmeediaplatvormidega nagu Lahedad vabatahtlikud, Olen vabatahtlik ja teised. Samuti jätkati suhtlust Annetame Aega keskkonna eestvedajate ja Armastan Aidata keskkonna eestvedajatega, et leida ühiseid teemasid ja võimalust vabatahtlikku tööd koos arendada. |
| **Ülevaade läbiviidud olulisematest tegevustest, mis toetasid oodatavate tulemuste saavutamist** (toimumise aeg, kulg, osalejad, olulisemad tähelepanekud, jms): |
| Vabaühenduste Liidu meeskond töötab pidevalt, et heategevus - annetamine, vabatahtlik panustamine ja muul viisil aktiivse kodanikuna osalemine Eesti elanike seas kasvaksid. Hea Kodaniku portaal, Vabatahtlike värav, Annetamistalgute veebikeskkond ja sotsiaalmeedia on kõik kanalid, mis on aktiivses kasutuses ja pakuvad igapäevaselt sisulisi võimalusi panustamiseks ja osalemiseks. Seda õnnestus meil ka teha taas 2022 aastal kõigis kolmes keeles. Uuendasime ka Hea Kodaniku portaali heategevuse lehte ja jätkame selle suunalist tööd 2023 aastal.Prioriteediks on jätkuvalt hoida aktiivse ja päevakohasena Hea Kodaniku kanaleid läbivat infovoogu ja pakkuda kvaliteetset sisu nii aktuaalsetel teemadel kui ka tõstatada kodanikuühiskonna ja kodanikuruumi üldisemaid võtmeküsimusi. Peamise arenguna plaanime kasvatada lugejate arvu ja jätka kõigi kolme keelse kanali regulaarset edastamist.  |

**TEGEVUSSUUND 2: VÕIMEKAD VABAÜHENDUSED**

**Eesmärk 1: Tõusnud vabaühenduste koostöö- ja finantsmajanduslikud oskused ja teadmised**

|  |
| --- |
| **Ülevaade oodatavate tulemuste saavutamisest** |
| MTÜ-de ja SA-de teenitud ettevõtlustulu põhikirjaliste eesmärkide saavutamiseks 172 mln € -> kasvab  | Ettevõtlustulu suurendamisse panustab Vabaühenduste Liit teostades rahastusalast huvikaitset koostöös teiste partneritega. Tegeleme vabaühenduste võimekusega rahastusbaasi suurendada, nõustame ühendusi ja korraldame koolitusi. Avalikult korraldasime 2022 aastal Hea Kodaniku „[Kuidas leida ja juhtida raha?](https://www.youtube.com/watch?v=X7DF6sypAgU)“klubi formaadis kogemuste jagamise kolme ühendusega Heateo SA, sotsiaalne ettevõte SpeakSmart ja Asendusõpetajate Programm.  |
| Regulaarne vabaühenduste kaasamise heade näidete kogumine, avaldamine ja levitamine  | Avaldame jätkuvalt kogemuslugusid nii ühenduste kaasamisest kui ka persoonilugusid aktiivsetelt kodanikelt. Näiteks avaldasime 2022. aastal artikleid annetamisest, vabatahtlikkuse populaarsemaks muutmisest, vaimsest tervisest, mitmekesisusest vabaühenduses ja tulevikujuhtide arenguprogrammi osalejate kogemustest. Hea Kodaniku portaalis ja nädalakirjas jagasime aktiivselt kaasamist ja koostööd puudutavaid uudiseid, artikleid, uuringuid ja juhendmaterjale. Strateegilise partnerluse teemal viisime läbi kordusanalüüsi HTMi ja SOMi ametnike ja partnerite seas, et vaadata, mis muutusi toimunud on. Strateegilise partnerluse teemal korraldasime ka Arvamusfestivalil arutelu „[Kes on strateegiline partner riigile?](https://www.facebook.com/heakodanik/videos/817998865856203)“ ja kogemuste jagamise HTMi, VäMi ja uuringu läbiviija vahel.  |
| Vabaühenduste kasvanud teadlikkus oma rollist, tähtsusest ja võimalustest kohaliku elu edendamisel | Vabaühenduste roll muutusi algatada ja eest vedada on oluline nii kogukondlikul kui ka riiklikul tasandil. Üks tegevussuund, mille abil Vabaühenduste Liit vabaühenduste võimekuse ja teadlikkuse tõstmisega tegeleb, on võrgustike töö, suve- ja talvekooli läbiviimine, erinevate koolituste ja arenguprogrammide läbiviimine. 2022 aastal toimus taas vabaühenduste suvekool peateemaga „Kuidas vähendada lõhesid?“. Lisaks panustame ka MAK võrgustiku töösse, kus partnerid pakuvad nõustamist ja toetavad ühendusi ja algatusi just kohalikul tasandil.  |
| **Saavutatud mõju üldine kirjeldus ja kirjeldus eduindikaatorite kaudu** |
| Vabaühenduste osakaal, kellel on rohkem kui kolm rahastusallikat 33% -> kasvab  | Vabaühenduste Liit panustab läbi erinevate tegevuste finantsmajanduslike oskuste ja teadmiste kasvu. Viime ellu koolitusi, Annetamistalguid, pakume nõustamist ja toetame juhte tegevuste kavandamisel, elluviimisel ja mõju analüüsis.  |
| Delegeeritud teenuste osakaal kasvab |
| Palgaliste töötajatega mtü-de arv ja osakaal 24% (9625) -> 26% (10 200) |
| Vabaühenduste panus skp-sse 2% -> püsib või kasvab  |
| Juhtide võrgustiku rahulolu strateegilise partneriga *täpsustub* -> püsib kõrge | Vabaühenduste Liit vedas kahte juhtide võrgustikku. Seni on mõlema võrgustiku kohta saadud kvalitatiivne tagasiside väga positiivne. Mõlemad võrgustikud lõpetasid tegevuse 2022 aastal. Tegevus lähtus juhtide kompetentsimudelist, mis koosneb 6 kompetentsist ja võrgustikus toimus kokku 12 vastava sisulist kohtumist koos õppimiseks ja kogemuste vahetamiseks. Viisime läbi ka juhtide uuringu koos antropoloogiga, kes viis läbi erinevaid intervjuusid, et saada sisendit murekohtadest ja juhtide toetamiseks tegevuste planeerimiseks. 2023 aastal on plaan korraldada juhtide talvekool tugisüsteemi disainiks ja murekohtade lahenduste leidmiseks.  |
| **Ülevaade läbiviidud olulisematest tegevustest, mis toetasid oodatavate tulemuste saavutamist** (toimumise aeg, kulg, osalejad, olulisemad tähelepanekud, jms): |
| Vabaühenduste Liit panustab vabaühenduste võimekuse tõstmisse ennekõike läbi oma liikmete ja võrgustike. 2022. aasta alguses tehtud liikmeküsitluses palusime oma liikmetelt tagasisidet eelmise aasta tegevustele. Vabaühenduste Liidul on hetkel 108 liiget. Nagu ka varasematel aastatel peeti ka sel aastal olulisimaks rolliks kodanikuühiskonna ja vabaühenduste huvide eest seismist. 86% vastanutest leidis, et on täielikult või pigem rahul sellega, kuidas me neid kaasame. Võrreldes eelmise aastaga on rahulolijate protsent vähenenud. Ilmselt on siin mõjutanud ka see, et koroonakriisi oludes on toimunud vähem näost-näkku kohtumisi. See on eesmärk, mille parandamisega 2023 aastal kavatseme põhjalikumalt tegeleda. Lisaks veame eest **annetuste kogujate võrgustikku**, et toetada ühenduste võimekust annetusi koguda. Annetuste kaudu saavad ühendused tulubaasi suuremaks ja mitmekesisemaks muuta. Ühtlasi on võimekad annetuste kogujad ka head elanike kaasajad. **Huvikaitse võrgustik** koondab endas erinevaid huvikaitse organisatsioone, kes võrgustikus kogemusi jagavad, ühistele probleemidele lahendusi leiavad ja ka mõnelt eksperdilt sisendit saavad. 2022. aastal jätkasime ja lõpetasime ka kaks **juhtide võrgustikk**u. Nende eesmärk on vastavalt [kompetentsimudelile](https://heakodanik.ee/wp-content/uploads/2020/02/vabau%CC%88henduse-juhi-kompetentsimudel.pdf) toetada juhtide võimekust ja seeläbi tõsta juhtimiskvaliteeti ja organisatsioonide jätkusuutlikkust. **Avatud valitsemise partnerluse võrgustik** koondab endas ühendusi, kes panustavad AVP tegevuskava koostamisse ja laiemalt ühiskonna avatumat valitsemist. **Vabatahtlike kaasamise võrgustik** keskendub organisatsioonide suutlikkusele vabatahtlikke kaasata. Kõiki võrgustikke disainime ja planeerime koos nende osalejatega. Teemade valik, toimumise sagedus ja metoodika on kõikide võrgustike puhul koosloomeliselt tehtavad otsused. Ühtlasi panustame ka omalt poolt teistesse vabaühendusi puudutavatesse arenguprogrammidesse nagu [haridusühenduste juhtide arenguprogramm](https://www.tlu.ee/hti/meediavarav/blogid/haridusuhenduste-juhtide-arenguprogrammi-uus-lend-vottis-teatepulga-ule). Oleme ekspertideks ja konsultantideks KÜSKi arenguhüppe voorudes. Lisaks pakume erinevaid töötubasid ja seminare ühendustele, et nad oskaksid sisukamaid taotlusi koostada Aktiivsete Kodanike Fondi voorudesse.  |

**Eesmärk 2: Eesti elanike kasvanud teadlikkus vabaühendustest ja nende rollidest**

|  |
| --- |
| **Ülevaade oodatavate tulemuste saavutamisest** |
|  | Tõstmaks kogukondade ja KOVide teadlikkust kohaliku tasandi koostöövõimalustest saavad Vabaühenduste Liit ja MAK võrgustik oma kanalites senisest tõhusamalt kasutada ja levitada nii olemasolevat infot kui ka luua uut. Selleks kasutame juba seni kogutud ja uusi kogutavaid parimaid näiteid kohalikust koostööst, ühenduste tegevustest riigis laiemalt, KOVides ja maakondades ning avaldame neid pidevalt. Peamisteks kanaliteks siis mtyabi.ee ja heakodanik.ee, maakondlike arenduskeskuste infolehed, veebilehed ja sotsiaalmeedia kanalid. |
| Vabaühenduste rahastamiskeskkonna andmebaas on igal aastal uuendatud | Mtyraha andmebaasi uuendamine on pidev töö. Edenemist takistas mitme rahastaja ignoreeriv suhtumine andmete esitamisel, milline risk peaks küll iga aastaga vähenema, sest kõik kolivad RTK teenusele. Andmed on veel avalikustamata kujul nähtavad [siin](https://carlmartinkeerberg.shinyapps.io/vabayhendused_new/).  |
| Tagatud järelkasv eesti vabaühenduste juhtidele  | Vabaühenduste juhtimine ja juhtide järelkasv on olulised teemad Vabaühenduste Liidu töös. 2022 aastal lõpetas ka järgmine lend terve aasta kestnud Tulevikujuhtide arenguprogrammi läbijaid. Uusi juhte toovad hästi kaasavad, jätkusuutlikult tegutsevad ja hea mainega ühendused. 2023 plaanime panustada enam ka juba töötavate, just tööd alustanud juhtide toetamisse võrgustike, mentorluse jms tööriistade kaudu ning coachingu ja arenguekspertidena individuaalsemat tuge pakkudes. Nii juba töötavate juhtide kui ka arenguprogrammi tegevustes lähtume juhtide [kompetentsimudelist.](https://heakodanik.ee/wp-content/uploads/2020/02/vabau%CC%88henduse-juhi-kompetentsimudel.pdf)  |
| **Saavutatud mõju üldine kirjeldus ja kirjeldus eduindikaatorite kaudu** |
| Noortele suunatud sündmuste või algatuste ja nendes osalejates arv | Kogukonnapraktika programm on 2022 aastast taas Vabaühenduste Liidu vedada. Kaasasime selleks ka uue projektijuhi, kelle eestvedamisel taaselustati programmi õpetajate ja vabaühenduste kogukonnad. Eesmärk on taaselustada ja hea koostöö partneri EAÜSiga. Peale pandeemia pingutusi ja mõningaid pause on vaja Kogukonnapraktika taas uue hooga käima saada, et õpilased leiaks taas tee kohalike ühendusteni.  |
| Aasta tegijate tunnustamine -> toimub ja kajastatud | 2022. aasta ühenduste ja vabatahtlike tunnustamine toimub 20 jaanuar 2023. Üritus toimub Tallinna Botaanikaaias ja ürituse patrooniks on president Alar Karis.  |
| Huvikaitsevõrgustiku rahulolu strateegilise partneriga täpsustub -> püsib kõrge | Huvikaitsevõrgustik alustas oma tegevust 2019. aastal. Võrgustiku liikmetelt tulnud sisendi kohaselt vajasid ühendused tuge teemal, kuidas mõõta huvikaitse tulemusi ja seada indikaatoreid. Selleks tellisime Balti Uuringute Instituudilt analüüsi erinevatest Eesti ja rahvusvaheliste praktikate osas, et paremini aru saada huvikaitse organisatsioonide mõju mõõtmise võimalustest. Neid tööriistu nüüd ka võrgustikus jagame. Suur osa huvikaitse võrgustiku tööst läks 2022 aastal valimisteks valmistumisele. Suvel 2022 pani Vabaühenduste Liit koos huvikaitsevõrgustikuga kokku ka vabaühenduste [Manifesti](https://www.heakodanik.ee/manifestid/). Seda tutvustati ka erakondadele.  |
| Arenguprogrammi läbinud tulevikujuhte -> 20 | 2022. aastal lõpetas arenguprogrammi teise lennu edukalt 12 osalejat. Seega on kokku programmi läbinud 25 osalejat. |
| Ettevõtliku Kooli osalejate arv -> suureneb | MTÜ Maakondlikud Arenduskeskused poolt koordineeritav programm  [Ettevõtlik Kool](https://evkool.ee/) (EVK) võrgustik laienes 2022 aastal 46 (2021a 21) uue liikme võrra, saavutades liikmete arvu üle 200. 2022. aastal saavutas 21 kooli/lasteaeda  kõrgema taseme (2021 aastal 30), neist 15 baas- ja 5 hõbetaset ja 1 kuld). EVK koolitustel osales 2451 õpetajat (2021 aastal 1047) .  Üksteiselt õppimise ja kogemuste vahetamise eesmärgil ellu kutsutud EVK Maakondade Arenguprogrammi raames viidi läbi kokku 360 osalejaga õppereise ja seminare, mis aitasid kaasa võimaluste loomisele aktiivsete kodanike kasvuks. Õpetajate rahatarkuse suurendamiseks korraldatud mentorklubides osales 260 õpetajat sh lasteaia õpetajat (11 maakonda). Toimus ka investeerimisklubi eelmiste aastate vilistlastele. Teemad: <https://evkool.ee/vorgustiku-liikmele/rahatarkuse-mentorklubi/> Digitaalset standardit rakendavate koolide ja lasteaedade arv  353 kasutajat, 104 õppeasutust, lisaks testkeskkonna kasutajaid 80. Edulugude konkursile esitati 167 edulugu, neist tunnustatakse 12. Kuna “Edu ja Tegu” programm, millest Ettevõtliku Kooli programmi (HARNO kaudu) rahastatakse, saab läbi 2023 aastal ja aruande esitamise ajaks ei ole HTM veel teada andnud, kas/millised on võimalused finantseerimist jätkata, siis on suur tõenäosus, et taolisel kujul MTÜ MAK noorte ettevõtlikkuse ja (kodaniku)aktiivsuse suurendamist jätkata ei saa.  |
| Ülevaade läbiviidud olulisematest tegevustest, mis toetasid oodatavate tulemuste saavutamist (toimumise aeg, kulg, osalejad, olulisemad tähelepanekud, jms): |
| Võimekad vabaühendused teevad strateegiliselt koostööd oma partneritega ja on finantsmajanduslikult jätkusuutlikud. Võimekad vabaühendused hoiavad oma liikmeid/sihtrühma, partnereid ja ka avalikust aktiivselt tegevustesse kaasatud ja kursis. Võimekad vabaühendused panustavad läbi oma kommunikatsiooni ka Eesti elanike teadlikusse ühendustest ja nende rollist. Vabaühenduste Liit panustab, et organisatsioonidel oleksid teadmised ja oskused olla võimekad vabaühendused. Vabaühenduste finantsmajanduslik olukord sõltub lisaks omatuludele palju ka avaliku sektori käitumisest, kes on üks levinumaid rahastusallikaid. Jätkuvalt on meie strateegiliste eesmärkide seas usalduslik koostöö avaliku võimuga, et nii kaasamisel kui ka rahastamisel oldaks eesmärgipärased, läbipaistvad, optimaalse halduskoormusega ja teineteist täiendavad. Vabaühenduste tulevikujuhtide, tunnustussündmuse, võrgustiku, noorte, ettevõtliku kooli suunal on tegevused liikunud plaanipäraselt. Vaid mtyraha keskkonnas on ette tulnud ajalist venimist, sest andmete kättesaamisega on olnud suuri raskusi.   |

**ÜLDINE TEAVE**

|  |
| --- |
| Kõrvalekalded tegevuste läbiviimisel koos selgituste ja/või põhjendustega |
| 2022 aasta tõi Vabaühenduste Liidu meeskonda mitmeid muudatusi. Lahkusid mitu pikaajalist töötajat huvikaitsejuht, kommunikatsiooni spetsialist ja liikmete koordinaator. Sellega seoses on pidanud organisatsioon palju kohanema, panustama uute inimeste sisseelamisse. Kahjuks tuli ka aasta alguses liitunud huvikaitsejuhi asemele leida ka aasta lõpus juba taaskord uus meeskonna liige. Uus kogukonna koordinaator ja kommunikatsiooni spetsialist alustasid tööd augustis ja on ilusti sisse elanud. 2023 alguses alustas huvikaitsejuhina tööd Marcus Ehasoo, kes on kogenud vabaühenduse juht ja huvikaitsejuhi tööd varasemalt teinud.  |

|  |
| --- |
| Aruandele lisatud tegevuste läbiviimise raames välja töötatud materjalid (võimalusel koos viidetega veebilehtedele) |
| Kõik materjalid on aruande sisu osas juba viidatud ja lingitud.  |

|  |
| --- |
| Aruande kinnitus |
| Allkirjaõigusliku isiku nimi | Allkiri |
| Kai Klandorf | digitaalselt |

 Toetuse saaja kohustub esitama järgmised toetuse kasutamise aruanded:

3.1 tegevus- ja tulemusaruanne ajavahemiku 1. aprill kuni 31. detsember 2021. a kohta hiljemalt 15. jaanuariks lisa 2 „Toetuse kasutamise tegevus- ja tulemusaruanne“ kohaselt;

3.2 finantsaruanne ajavahemiku 1. aprill kuni 31. detsember 2021. a kohta hiljemalt 15. jaanuariks

lisa 3 „Toetuse kasutamise finantsaruanne“ kohaselt.